ສະຫະລັດ ໝັ້ນໃຈນໍາ ກອງປະຊຸມໃຫຍ່ປະຈໍາປີ ຂອງອັຟການີສຖານ
ສຫລ ​​ໝັ້ນ​ໃຈ​ວ່າ ກອງ​ປະຊຸມ​ໃຫຍ່ປະຈໍາປີ ຂອງ​ພວກ​ຜູ້​ນໍາ​ອັຟກາ​ນີສຖານ​ ໃນ​ອາທິດນີ້​ ຈະຢືນຢັນ​ສາຍ​ພົວພັນ​ອັນ​ໃກ້ຊິດ​ ລະຫວ່າງ​ສອງປະເທດ.
ກະຊວງການຕ່າງປະເທດສະຫະລັດກ່າວວ່າ ຕົນມີຄວາມໝັ້ນໃຈວ່າ ກອງປະຊຸມໃຫຍ່ຕາມປະເພນີຂອງບັນດາຜູ້ນໍາອັຟການີສຖານໃນສັບປະດານີ້ ຈະຢືນຢັນສາຍພົວພັນອັນໃກ້ຊິດລະຫວ່າງສະຫະລັດແລະອັຟການີສຖານນັ້ນ ພວກນັກການເມືອງອັຟການີສຖານ ພວກອາວຸໂສຊົນເຜົ່າ ແລະພວກຜູ້ນໍາປະຊາຄົມຕ່າງໆ ຈໍານວນຫລາຍກວ່າ 2 ພັນຄົນ ຈະໄປເຕົ້າໂຮມກັນຢູ່ນະຄອນຫລວງຄາບູລ ໃນວັນພຸດມື້ອື່ນນີ້ ເພື່ອເລີ້ມກອງປະຊຸມໃຫຍ່ປະຈໍາປີ ທີ່ເອີ້ນວ່າ loya jirga ເປັນເວລາຫລາຍມື້ເພື່ອທໍາການໂອ້ລົມສົນທະນາກັນເລື້ອງຄວາມສໍາພັນກັບສະຫະລັດອາເມຣິກາ ແລະຄວາມພະຍາຍາມໃນການປອງດອງກັນ ກັບພວກຕາລີບັນນັ້ນ ທ່ານ Mark Toner ໂຄສົກກະຊວງການຕ່າງປະເທດສະຫະລັດກ່າວ ໃນວັນຈັນວານນີ້ ວ່າ ສະຫະລັດມີຄວາມເຄົາລົບນັບຖືຢ່າງສູງທີ່ສຸດຕໍ່ກອງປະຊຸມນີ້ ແລະວ່າ ທ່ານມີຄວາມ ໝັ້ນໃຈຫລາຍທີ່ສຸດວ່າ ກອງປະຊຸມດັ່ງກ່າວຈະຢືນຢັນອີກຄັ້ງໃໝ່ຕໍ່ການເປັນພາຄີກັນ ຢ່າງແຂງແຮງລະຫວ່າງສອງປະເທດນັ້ນ ໃນວັນອາທິດຜ່ານມານີ້ ພວກຕາລີບັນອັຟການີສຖານໄດ້ຂົ່ມຂູ່ທີ່ຈະກໍ່ກວນທໍາລາຍ ການພົບປະກັນນີ້ ໂດຍເປີດເຜີຍເອກກະສານຕ່າງໆອອກມາ ທີ່ກຸ່ມດັ່ງກ່າວເວົ້າວ່າ ເປັນເອກະສານຈັດແຈງເລື້ອງການຮັກາສາຄວາມປອດໄພລະດັບສູງສຸດສໍາລັບກອງ ປະຊຸມນີ້ ທັງບັນດາເຈົ້າໜ້າທີ່ກຸ່ມເນໂຕ້ແລະອັຟການີສຖານ ໄດ້ປະຕິເສດຕໍ່ເອກກະສານເຫລົ່າ ນັ້ນວ່າ ເປັນຂອງປອມ ໂດຍກ່າວວ່າ ການເປີດເຜີຍເອກກະສານດັ່ງກ່າວເປັນຄວາມ ພະຍາຍາມອັນນຶ່ງເພື່ອນາບຂູ່ພວກທີ່ວາງແຜນຈະໄປຮ່ວມກອງປະຊຸມນີ້ໃຫ້ຢ້ານກົວ ບັນດາເຈົ້າໜ້າທີ່ອັຟການີສຖານໄດ້ເພີ່ມທະວີການຮັກສາຄວາມສະຫງົບຂຶ້ນລ່ວງໜ້າ ກອງປະຊຸມ ໃນມື້ວັນຈັນນັ້ນ ກໍາລັງຮັກສາຄວາມປອດໄພອັຟການີສຖານໄດ້ສັງຫານ ຄົນຮ້າຍທີ່ພະຍາຍາມຈະວາງລະເບີດສະລະຊີບຄົນນຶ່ງຢູ່ນອກກອງປະຊຸມ Jirga ແລະໄດ້ຈັບ ອີກ 2 ຄົນທີ່ຈະທໍາການໂຈມຕີຄືກັນ